 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራውያን ስነ ጥበባውያን ሰምሃርን ዳናይትን ይቕሬታ ሓቲተን 23 ጉንቦት 2019 ምንጪ ስእሊ, Semhar መግለጺ ስእሊ, ዳናይት ዮውሃነስን ሰምሃር ዮውሃንስን ኣብ 2009 ብይቕረ በለለይ እትብል ደርፊ ናብ ስነ ጥበብ ዝተጸንበረት ሰምሃር ነዚ ሞያ ካብ ኣቡኣ ከም ዝወረሰቶ እያ ትዛረብ ምጽዋዕ ንዙረት ምስታ ዘተፍቅራ ጓል ምስ ጀመርና ጉዕዞ ምስቲ ጥዑም ዕላል ልበይ መዓዱለይ ከምኡውን ኤዱ እንዶ በሉለይ ሳንዱ ካልኣይ ሽማ - ኣኺልዋ ድዩ ብኡ ድያ ጠሊማ ዝብላን ካልኦት ተዘከርቲ ደርፍታትን ዘፍረየ ኣቡኣ ድምጻዊ ዮውሃንስ እስቲፋኖስ ፍቕሪ ስነ ጥበብ ኣብ ልባ ክሓድር ዓቢ ኣስተዋጽኦ ከም ዝነበሮ እያ ተዕልል ምዓስ ንሳ ጥራይ ንእሽተይ ሓፍታ ዳናይት ዮውሃንስውን ኣሰር ኣቡኣን ዓባይ ሓፍታን ብምስዓብ ንዓ እቶ ዓለመይ ኢኻ ከም ሰብ እኽልቲየ ሃበኒ ፍቕሪ ዝብላን ካልኦት ደርፍታትን ብምፍራይ ካብተን ፍሉጣት መንእሰያት ደረፍቲ ደቂ ኣንስትዮ ኤርትራ ክትከውን በቂዓ እያ ሰምሃር ዮውሃንስ ይቕረ በለለይ ክስዕረካ እየ ጎበዝየ ክኣሎ ሓደ ሓደ ወዲ ምስሌነ ዝያዳይ ሎምስ ፈሪሐ ተበሪሁኒ ኣሎ ሎሚ ምሸት ከምኡውን ተሓሰብካዮኸ ዝብላን ካልእን ንበይና ኮይና ንጽል ቪድዮ ክሊፓት ናብ ህዝቢ ዘቕረበት ብዓልቲ ጥዑም ድምጺ ስነ ጥበባዊት እያ ሰምሃር ዮውሃንስ ኣብ ሃገራዊ በዓላትውን ኣብ 2017 ኣብ ስታድዮም ኣስመራ ጽንብል ናጽነት ዝደረፈታ ከም ቀደምኪ ትብል ሃገራዊት ደርፊ ሓዊሳ ሓያለ ሃገራዊ ደርፍታት ኣፍርያን ኣብ ምፍራይ ትርከብን ድምጻዊ ጀማል ሮሞዳን መሉእ ሰላም ይግበሮ ሲነማ ኣዝመራ ኣብ ካባላጋላ ቀሽን ፕሮፎሽናል ኣሰልጣኒ ኵዕሶ እግርን ኣብ 18 ግንቦት 2019 ኣብ ኤላ ሪከርድስ ዝዘርጋሓታ ግጥምን ዜማን ብመሓሪ ዑቕባሚካኤል ጠዊል ዝተዳለወት ተሓሰብካዮኸ እትብል ፍቅራዊት ደርፊ ግን ኣብ ውሽጢ 5 መዓልታት ልዕሊ 3 ሚእቲ ሽሕ ረኣይቲ ድኣ ትርከብምበር ልዕሊ 25 ሽሕ ተዓዘብቲ ተቓውሞኦም dislike ከስምዑ እንከለዉ ከባቢ 7 ሽሕ እዮም ደገፎም like ጠዊቆም ኣብ ትሕቲ እታ ደርፊ ኣብ ዝሰፈረ ልዕሊ 5 ሽሕ ርኢቶታትውን ልዕሊ 90 ሚእታዊት ነታ ደርፍን ንድምጻዊት ሰምሃር ዮውሃንስ ብኣሉታ ዝገልጽ እዩ ግን ስለምንታይ? 